stanford-oval/wikipedia huggingface dataset:
Julma-Ölkyn kalliomaalaus
Maalaukset

Kalliokuvat on maalattu rikkonaisen kallion kylkeen sen harmaalle osalle. Kuvioiden välissä on vanha halkeama ja niiden oikealla puolella niitä kiertää kvartsijuonne. Kallion pinta maalausten yläpuolella on murtumassa. Kuvat ovat haalistuneita ja vaikeasti hahmotettavissa.
Vasemmanpuoleisella ihmishahmolla on paksu vartalo ja iso pyöreä pää, mutta sitä peittää osittain harmaa jäkälä. Lyhyet jalat ovat polvistaan taipuneet ja niille on maalattu jalkaterät. Vain vasen käsi erottuu digitaalisesti vahvistetusta valokuvasta.
Oikealla puolella on toinen ihmishahmo, joka on muodoltaan kuin tikku-ukko. Silläkin on taivutetut polvet ja jalkaterät. Kädet ovat alhaalla mahdollisesti hieman taivutettuina ja pää on pienehkö. Oikean käden viiva saattaa jatkua pitkänä, mutta siinä oleva läikkä on selvempi kuin haalistuneet kädet. Kuvio saattaa esittää miestä, koska vartalon viiva jatkuu pitkälle alas.
Oikean miehen alapuolella saattaa olla eläin, mikä voisi olla peura tai mahdollisesti hirvi. Eläimen pää on viivamainen ja vain oikeanpuoleinen viiva alaspäin on säilynyt. Jos se on jalka, olisi silläkin jalkaterä. Takajalka tuskin erottuu korostetussa digitaalikuvassa.
Jos oikealla olevan miehen jalka on tarkoitettu koskemaan oletettua hirveä, kuuluu kuvioyhdistelmä siihen joukkoon, jossa näiden välistä yhteyttä ilmaistaan näin.
Maalauksista on valokuvia (valokuva[vanhentunut linkki]), jota on käytetty selostuksen pohjana ja josta toinen on myös digitaalisesti korostettu (valokuva).
Aiheesta muualla

Kuusamo: Julma-Ölkyn kävelyreitti
Luukkainen, Ismo: Suomen kalliomaalauksia, valokuvia
Kainuun Museo: Suomussalmen Värikallio
Tiainen, Riina: Kalliotaideyhdistys[vanhentunut linkki], esitelmä
Luettelo Suomen kalliomaalauksista ja ns. punamultaläikistä Suomen muinaistaideseura ry. Arkistoitu 30.10.2013. Viitattu 1.5.2011.
Jouni Palosaari

Jouni Palosaari (s. 25. lokakuuta 1961 Kittilä) on Levin rinteitä ja hissejä hoitavan Oy Levi Ski Resort Ltd toimitusjohtaja vuodesta 1988. Palosaari on ravintola-alan yrittäjä Päivikki Palosaaren veli.
Levin matkailukeskus alkoi kasvaa voimakkaasti 1990-luvun alussa, kun Oy Levi Ski Resort Ltd osti kolmen tappiollisen laskettelukeskuksen (Muurlan, Juupavaaran ja Kivesvaaran) kaluston hisseineen ja siirsi ne Leville.
Väärinkäytösepäilyt

Joulukuussa 2013 Levi Ski Resortin hallitus vapautti Palosaaren toimitusjohtajan tehtävästä ja hän siirtyi projektitehtäviin. Taustalla olivat lehtitietojen mukaan investointihankkeisiin liittyvät asiat. Palosaaren toimista investointihankkeen yhteydessä tehtiin tutkintapyyntö poliisille. Myöhemmin rinnekeskuksen toisen pääomistajan, Kittilän kunnan, valtuutetut toivoivat Palosaaren paluuta uudelleen johtotehtäviin.
Maaliskuussa 2014 yhtiön vaihdettu hallitus palautti Palosaaren tehtävään ja tutkintapyynnöt peruttiin. Toinen pääomistaja, Levin Matkailukeskus Oy kuitenkin kanteli asiasta valtakunnansyyttäjänvirastoon, joka jatkoi poliisitutkintaa ja asia siirtyi Ouluun keskusrikospoliisille.
Yksityiselämä

Palosaarella on vaimo ja kolme aikuista lasta. Palosaari opiskeli talonrakennusinsinööriksi Oulussa. Koulun ja armeijan jälkeen hän pääsi töihin Kittilän kunnan rakennustoimistoon, josta siirtyi vuoden kuluttua nykyiseen tehtäväänsä.
József Szabó

József Szabó -nimisiä henkilöitä:
József Szabó, ukrainalainen jalkapalloilija ja jalkapallovalmentaja
József Szabó, unkarilainen uimari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”József Szabó”, voi hakea sivunnimihaulla, laajalla sivunnimihaulla tai tekstihaulla.
József Szendi

József Szendi vuonna 2005.
József Szendi (31. lokakuuta 1921 – 23. heinäkuuta 2017) oli unkarilainen roomalaiskatolinen arkkipiispa. Hänet vihittiin papiksi 24. joulukuuta 1944 ja nimitettiin Veszprémin apostoliseksi hallitsijaksi sekä Stephaniacumin titulaaripiispaksi 5. huhtikuuta 1982. Piispaksi vihkiminen seurasi 21. huhtikuuta. Pääkonsekraattorina toimi László Lékai, jota avustivat László Paskai ja Imre Kisberk.
3. syyskuuta 1983 Szendi sai nimityksen Veszprémin piispaksi ja 31. toukokuuta 1993 arkkipiispaksi. Hän jäi eläkkeelle 14. elokuuta 1997.
Julkinen ostotarjous

Julkinen ostotarjous on kaikille pörssiyhtiön osakkeenomistajille suunnattu tarjous ostaa heidän osakkeensa tietyllä hinnalla. Yleensä ostotarjous koskee kaikkia kyseessä olevan julkisen osakeyhtiön osakkeita. Tarjous on yleensä voimassa 3-10 viikkoa.
Ostotarjouksen hyväksyminen on vapaaehtoista. Kieltäytyäkseen tarjouksesta osakkeenomistajan ei tarvitse tehdä mitään. Myöntyessään tarjoukseen on osakkeenomistajan ilmoitettava siitä ostotarjouksen tekijälle. Myös ostotarjouksen kohteena olevan julkisen osakeyhtiön hallitus esittää osakkeenomistajille oman suosituksensa ostotarjouksen hyväksymisestä tai hylkäämisestä. Hallituksen on otettava arviota antaessaan huomioon yhtiön ja sen kaikkien osakkeenomistajien etu.
Jos ostotarjouksen tekijä saavuttaa ostollaan yli 90 prosenttia osakkeista, seuraa lunastusmenettely. Tällöin ostotarjouksen tekijä voi käyvästä hinnasta lunastaa myös muiden omistajien osakkeet.
Jos osakkeenomistajan omistus ylittää 30 prosenttia yhtiöstä, on tehtävä pakollinen ostotarjous kaikista osakkeista.
Myös vähemmistön omistava osakkeenomistaja voi vaatia osakkeiden lunastamista. Tällöin ostotarjouksen tekijän on ostettava tämä yleensä ulos.
Erimielisyydet lunastusoikeuksista ja -hinnoista käsitellään välimiesoikeudessa. Sinne jäsenet valitaan Keskuskauppakamarin lunastuslautakunnassa.
Jules Lemaître

Jules Lemaître
Jules Lemaître (1853–1914) oli ranskalainen kriitikko, kirjallisuudentutkija ja kirjailija. Hän kritisoi aikalaisten tuotantoa impressionistisissa artikkeleissa.
Lemaître aloitti uransa kirjallisuusarvostelijana Revue bleue ja Figaro -lehdissä sekä teatteriarvostelijana Journal des débats -lehdessä. Hän saavutti ensiluokkaisen tyylitaiturin maineen. Lemaîtren draamallinen esikoinen oli La Révoltée (1889) (esitetty Odéon-teatterissa). Lemaîtren muut huomattavimmat näytelmät ovat Le député Leveau (1890), Les Rois (1893), Le pardon (1895), L’âge difficile (1895), La Massière (1905). Hänen kriittisistä teoksistaan tunnetuin on pirteästi, henkevästi, joskin useissa kohdin pakinatyyliin kirjoitettu teatteriarvostelusarja Impressions de Théâtre.
Aiheesta muualla

Kuvia tai muita tiedostoja aiheesta Jules Lemaître Wikimedia Commonsissa
Kaasujääkaappi

Kaasujääkaappi on tyypillinenselvennä, esimerkiksi kesämökeillä käytettävä nestekaasukäyttöinen jääkaappi. Kaasujääkaappi ei tarvitse sähköä, vaan nestekaasuliekki saa jäähdytysaineena toimivan ammoniakkiliuoksen kuumenemaan ja kiertämään putkistossa.
Aiheesta muualla

Absorptiojääkaappi
Julkinen johtaminen

Julkinen johtaminen, usein myös muodossa julkisjohtaminen, on julkishallinon johtamista. Julkinen johtaminen on ilmiönä ja ilmaisuna hybridi. Yhtäältä sen juuria juontuu ylipäätään ilmiöstä nimeltä johtaminen ja erityisesti yritysjohtamisen ja sen periaatteiden ja viitekehysten piiristä. Toisaalta ilmauksen 'julkinen johtaminen' edellinen sana viittaa erityisesti ilmiöön nimeltä julkishallinto. Julkinen johtaminen kohdistuukin tutkimuksen ja käytännön osaamisen alueena paljolti julkishallinnon johtamiseen.
Suomessa julkista johtamista on tutkittu ja tutkitaan erityisesti laajalla hallintotieteellisten oppiaineiden alueella. Ylipäätään Suomen hallinnon tutkimus on joutunut ottamaan monipuolisesti kantaa julkisen johtamisen kysymyksiin.
Varsin usein myös suomenkielisen esityksen yhteydessä käytetään englanninkielistä ilmausta (New) Public Management tai sen lyhennettä NPM, eli Uusi julkisjohtamisen oppi. Uuden julkisjohtamisen opin mukaan yksityiset markkinat ovat tehokkaat ja perinteinen valtio (julkiset toiminnot yleensä) tehoton.
Jon Landau

Jon Landau (vasemmalla) ja Ioan Bacivarov (oikealla).
Jon Landau (23. heinäkuuta 1960 New York City, New York – 5. heinäkuuta 2024) oli yhdysvaltalainen elokuvatuottaja.
Elämäkerta

Jon Landau syntyi juutalaiseen perheeseen New Yorkissa. Hänen vanhempansa Edie ja Ely Landau olivat myös elokuvatuottajia. Hän ei saanut perinteistä juutalaista kasvatusta eikä esimerkiksi käynyt bar mitsvaa.
Landau opiskeli USC School of Cinematic Artsissa, ja hän toimi 1990-luvulla Twentieth Century Foxin elokuvatuotantojen varatoimitusjohtajana. Yhtiö teki 1995 sopimuksen James Cameronin Lightstorm Entertainmentin kanssa.
Landau ja Cameron tekivät yhteistyötä 27 vuoden ajan. Heidän ensimmäinen elokuvansa oli Titanic (1997). Se tuotti ensimmäisenä elokuvana yli miljardia dollaria, ja Landau sai elokuvasta sen tuottajana parhaan elokuvan Oscarin.
Titanicin ennätyksen rikkoi Landaun tuottama ja Cameronin ohjaama Avatar (2009). Landau keskittyi 2020-luvulla Avatarin jatko-osiin sekä sarjaan liittyviin muihin tuotteisiin. Hän oli tuottamassa jatko-osaa Avatar: The Way of Water (2022), ja hänen piti tuottaa myös kolme muuta jatko-osaa. Landau oli myös neuvonantajana videopelissä Avatar: Frontiers of Pandora ja MMO-peliä Avatar: Reckoning.
Landau kuoli syöpään 5. heinäkuuta 2024.
Filmografia

Campus Man (1987)
Kulti, kutistin kakarat (1989)
Dick Tracy (1990)
Titanic (1997)
Solaris (2002)
Avatar (2009)
Alita: Battle Angel (2019)
Avatar: The Way of Water (2022)
Aiheesta muualla

Jon Landau Internet Movie Databasessa. (englanniksi)
József Sike

| Mitalit> Maa:   Unkari.Miesten ammunta.MM-kilpailut  | Mitalit> Maa:   Unkari.Miesten ammunta.MM-kilpailut  | Mitalit> Maa:   Unkari.Miesten ammunta.MM-kilpailut  | Maa:   Unkari> Miesten ammunta. |
| --- | --- | --- | --- |
|  Kultaa | Sarajevo 1989 | 10 m olympiakivääri, joukkue |  |
|  Kultaa | Moskova 1990 | 50 m villikarju, joukkue |  |
|  Kultaa | Lahti 2002 | 10 m olympiakivääri, sekajuoksut |  |
|  Kultaa | Lahti 2002 | 50 m villikarju, sekajuoksut |  |
|  Hopeaa | Moskova 1990 | 10 m olympiakivääri, joukkue |  |
|  Hopeaa | Milano 1994 | 50 m villikarju, joukkue |  |
|  Pronssia | Sarajevo 1989 | 10 m olympiakivääri |  |
|  Pronssia | Moskova 1990 | 50 m villikarju, sekajuoksut, joukkue |  |
|  Pronssia | Stavanger 1991 | 10 m olympiakivääri, joukkue |  |
|  Pronssia | Milano 1994 | 10 m olympiakivääri, joukkue |  |
|  Pronssia | Lahti 2002 | 50 m villikarju |  |
|  Pronssia | Plzeň 2008 | 10 m liikkuva maali, sekajuoksut, joukkue |  |
József Sike (s. 1. toukokuuta 1968 Eger) on unkarilainen riistamaaliampuja ja maailmanmestari.
Sike on saavuttanut MM-kilpailuista yhteensä neljä kultaista, kaksi hopeaista ja kuusi pronssista mitalia. Olympialaisissa hän on edustanut maataan Barcelonassa 1992, Atlantassa 1996 ja Sydneyssä 2000.
József Tempfli

József Tempfli (9. huhtikuuta 1931 Urziceni – 25. toukokuuta 2016) oli romanialainen roomalaiskatolinen piispa. Hänet vihittiin papiksi 31. toukokuuta 1962 ja nimitettiin Oradea Maren hiippakunnan johtoon 14. maaliskuuta 1990. Piispaksi vihkiminen seurasi 26. huhtikuuta. Pääkonsekraattorina toimi László Paskai, jota avustivat Endre Gyulay ja Lajos Bálint.
Tempfli jäi eläkkeelle 23. joulukuuta 2008.
Jää vielä aamuun

| Jää vielä aamuun Helinä Ilkka |
| --- | --- | --- |

Studioalbumin tiedot
 Julkaistu: 1992
 Formaatti: CD-levy
 Kesto: 39.14
 Levy-yhtiö: Polarvox
Jää vielä aamuun on suomalaisen laulajan Helinä Ilkan studio-albumi. Se julkaistiin vuonna 1992.
Kappaleet

Karkuun – 3.17
Valentino – 2.49
Jää vielä aamuun – 3.11
Tahdon sukkanauhanaisen – 4.19
Päiväuneksija (Daydream Believer) – 3.00
Jää miehes luo (Stand by Your  Man) – 3.01
Sellainen yö – 3.17
Lumilintu – 2.24
Yhden naisen mies – 4.23
Suukko vain (Kiss Me Quick) – 2.39
Oot maailmain – 3.18
Hän on rakastunut minuun – 3.33
Kaasua sohvalla!

| Kaasua sohvalla! |
| --- | --- |

Alkuperäisteos
Kirjailija:  Juba Tuomola
Kustantaja:  Arktinen banaani
Julkaistu:  2006
Sivumäärä:  176
ISBN:   9789525768695 
Löydä lisää kirjojaKirjallisuuden teemasivulta
Kaasua sohvalla! on Viivin ja Wagnerin yhdeksäs sarjakuva-albumi. Albumi on julkaistu vuonna 2006 ja sisältää sarjakuvastrippejä vuosilta 2004–2005.
Stripit

Albumi sisältää numeroidut stripit väliltä 1872-2181 seuraavassa järjestyksessä: 1872-1874, 1877, 2173, 1879, 1881-1882, 2145, 1885, 1894-1908, 1914-1915, 1930, 1916-1921, 1926-1929, 1932-1939, 1942-1943, 1946-1951, 1941, 1953-1955, 1964-1965, 1968, 1956, 1974, 1981, 1987-1990, 1992-1993, 1995, 1998, 2000-2001, 1983, 2015, 2010-2011, 2013, 2020, 2018-2019, 2022-2029, 2032-2043, 2074, 2047, 2050-2059, 2062-2066, 2071, 2068-2069, 2109, 2082, 2086-2089, 2094-2099, 2106-2107, 2114-2117, 2136-2142, 2170-2171, 2168-2169, 2120-2121, 2150-2157, 2159-2161, 2163-2164, 2166-2167, 2178-2181 ja 2060-2061, joista numeroon 1951 asti kuuluvat vuoteen 2004 ja numerosta 1952 alkaen vuoteen 2005.
Strippien järjestys albumissa ei vastaa alkuperäistä julkaisujärjestystä.
Jericho (täsmennyssivu)

Jericho, Jeriko tai Jerico voi tarkoittaa monia eri asioita:
Maantiede

Jeriko (Jericho), vanha kaupunki Palestiinassa
Jericho, Oxfordin kaupunginosa Englannissa
Maantiede > Australiassa

Jericho Queenslandissä
Jericho Tasmaniassa
Maantiede > Yhdysvalloissa

Jericho Arkansasissa
Jericho Etelä-Carolinassa
Jericho Indianassa
Jericho New Jerseyssä
Jericho New Yorkissa
Jericho Pohjois-Carolinassa
Jericho Utahissa
Jericho Vermontissa
Jericho Wisconsinissa
Jericho Springs Missourissa
Henkilönnimenä

Chris Jericho (s. 1970), kanadalainen näyttelijä, radiojuontaja, rockmuusikko ja showpainija
Luke Jericho (s. 1984), australialaisen jalkapallon pelaaja
Jerico Stone, käsikirjoittaja
Jerico, yhdysvaltalainen rap-artisti Michiganista
Populaarikulttuurissa

Jericho, yhdysvaltalainen postapokalyptinen draamasarja vuodelta 2006
Jericho, brittiläinen elokuva vuodelta 1937
Jericho, lännenelokuva vuodelta 2001
Jericho, Joseph William Wilson, DC Comicsin sarjakuvahahmo
Jericho Cane, Arnold Schwarzeneggerin esittämä eläköitynyt poliisi vuoden 1999 elokuvassa End of Days
Jericho, The Band -yhtyeen albumi vuodelta 1993
Jericho, Israel Vibrationin albumi vuodelta 2000
Jericho, israelilainen yhtye
"Jericho", Simply Redin kappale vuodelta 1986
"Jericho", The Prodigyn kappale vuodelta 1992
"Jericho", Arena-yhtyeen kappale vuodelta 1995
"Jericho", Hilary Duffin kappale vuodelta 2004
Muuta

Jeriko-ohjus, Israelin keskimatkan ballistinen ohjus
Jericho 941, israelilainen itselataava pistooli
Jericho, saksalaisen Tom Lehmannin suunnittelema ja Abacusspielen kustantama korttipeli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jericho”, voi hakea sivunnimihaulla, laajalla sivunnimihaulla tai tekstihaulla.
Kaasalainen

Kaasalainen on suomalainen sukunimi, joka on muun muassa seuraavilla henkilöillä:
Akseli Kaasalainen (s. 1989), Dreamtale-yhtyeen kosketinsoittaja
Antti Kaasalainen (1875–1935), filosofian tohtori, lyseon lehtori, päätoimittaja, valtiopäivämies ja nuorsuomalaisten kansanedustaja
Harri Kaasalainen (1930–1967), runoilija
Jari Kaasalainen (s. 1968), jalkapalloilija
Joanna Kaasalainen (s. 2002), salibandyn pelaaja
Karoliina Kaasalainen (s. 1988), kilpakävelijä
Mikko Kaasalainen (1965–2020), matematiikan professori
Nestori Kaasalainen (1915–2016), Maalaisliiton/Keskustapuolueen kansanedustaja ja ministeri
Viljami Kaasalainen (s. 1995), pikajuoksija
Väinö Kaasalainen (1902–1955), kansanopiston ja kansankorkeakoulun johtaja, Maalaisliiton kansanedustaja ja ministeri, Nestori Kaasalaisen veli
Irma Nissinen (oik. Nissinen-Kaasalainen, 1910–2003), viulutaiteilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kaksoisvaikutus

Kaksoisvaikutus on tekninen termi etiikassa, joka viittaa kahteen (eri) tyyppiin seurauksia, jotka voivat johtua samasta teosta. Nämä seuraukset ovat (tai ainakin usein ovat) tarkoitetut seuraukset ja ei-tarkoitetut sivuvaikutukset.
Savikat

| Savikat |
| --- | --- |
 Viikunanlehtisavikka (Chenopodium ficifolium)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Aitokaksisirkkaiset Eudicots
Lahko::  Caryophyllales
Heimo::  Revonhäntäkasvit Amaranthaceae
Alaheimo::  Chenopodioideae
Suku::  Savikat Chenopodium  L.
Tyyppilaji
 Chenopodium album L. 
Infobox OKNimi-testi OK: 
Savikat (Chenopodium s.l.) on kasvisuku revonhäntäkasvien, aiemman luokituksen mukaan savikkakasvien (Chenopodiaceae) heimossa. Siihen kuuluu 130 lajia.
Uuden 2010-luvulla julkaistun systematiikan mukaan savikat on jaettu useisiin pienempiin sukuihin: murosavikat (Blitum), liuskasavikat (Chenopodiastrum), rikkasavikat (Chenopodium s.str.), hentosavikat (Lipandra), mehisavikat (Oxybasis) ja koristesavikat (Teloxys). Lisäksi jotkin aiemmista suvun lajeista sijoitetaan nyt tuoksusavikoiden (Dysphania) sukuun.
Useimmat savikat ovat yksivuotisia ruohoja, joiden lehdet ovat kierteisesti. Monet savikkalajit ovat ulkomuodoltaan hyvin muuntelevia. Savikat saattaa sekoittaa maltsoihin (Atriplex). Savikat ovat erotettavissa maltsoista kaksineuvoisuutensa (maltsat ovat yksineuvoisia) ja maltsoille tyypillisten hedelmän suojuslehtien puuttumisen perusteella.
Savikkalajeista monet, kuten jauhosavikka (Chenopodium album), ovat rikkakasveja. Savikoihin kuuluu myös useita hyötykasveja kuten ravintokasvit hyvänheikinsavikka (Chenopodium bonus-henricus), marjasavikka (Chenopodium foliosum) ja kvinoa (Chenopodium quinoa).
Savikkalajeja

jokisavikka (Chenopodium acerifolium)
aasiansavikka (Chenopodium acuminatum)
jauhosavikka (Chenopodium album)
teksasinsavikka (Chenopodium berlandieri )
rikkateksasinsavikka (subsp. zschackei)
oliivisavikka (Chenopodium betaceum)
viikunanlehtisavikka (Chenopodium ficifolium)
jättisavikka (Chenopodium giganteum)
preeriansavikka (Chenopodium glaucophyllum)
pukinsavikka (Chenopodium hircinum)
mongoliansavikka (Chenopodium karoi)
missourinsavikka (Chenopodium missouriense)
heisisavikka (Chenopodium opulifolium)
kapealehtisavikka (Chenopodium pratericola)
soijasavikka (Chenopodium probstii)
tarhasavikka (Chenopodium purpurascens)
kvinoa (Chenopodium quinoa)
kaniwa (Chenopodium pallidicaule)
kaukasiansavikka eli anatoliansavikka (Chenopodium sosnowskyi)
rannikkosavikka (Chenopodium striatiforme, syn. C. strictum subsp. striatiforme)
pohjansavikka eli pohjanjauhosavikka (Chenopodium suecicum)
idänsavikka (Chenopodium virgatum)
haisusavikka (Chenopodium vulvaria)
Savikoihin aiemmin sijoitettuja lajeja:
sitruunasavikka (Chenopodium ambrosioides → Dysphania ambrosioides)
koristesavikka eli otasavikka (Chenopodium aristatum → Teloxys aristata)
hyvänheikinsavikka (Chenopodium bonus-henricus → Blitum bonus-henricus)
tammisavikka (Chenopodium botrys → Dysphania botrys)
mykerösavikka eli mykerömuro (Chenopodium capitatum → Blitum capitatum)
keräsavikka (Chenopodium chenopodioides → Oxybasis chenopodioides)
kanariansavikka (Chenopodium coronopus → Chenopodiastrum coronopus)
marjasavikka eli mansikkapinaatti (Chenopodium foliosum → Blitum virgatum)
sinisavikka (Chenopodium glaucum → Oxybasis glauca)
vaahterasavikka (Chenopodium hybridum → Chenopodiastrum hybridum)
liuskasavikka (Chenopodium multifidum → Dysphania multifida)
rauniosavikka (Chenopodium murale → Chenopodiastrum murale)
hentosavikka (Chenopodium polyspermum → Lipandra polysperma)
australiansavikka (Chenopodium pumilio → Dysphania pumilio)
punasavikka (Chenopodium rubrum → Oxybasis rubra)
kojootinsavikka eli amerikansinisavikka (Chenopodium salinum → Oxybasis salina)
afrikansavikka (Chenopodium schraderianum → Dysphania schraderiana)
plataanisavikka (Chenopodium simplex → Chenopodiastrum simplex)
tankisavikka eli intiansavikka (Chenopodium strictum)
kyläsavikka (Chenopodium urbicum → Oxybasis urbica)
Savikkalajeja > Lähisukuiset lajit

Chenopodium album, Chenopodium missouriense, Chenopodium probstii ja Chenopodium suecicum muodostavat lajiryhmän, jauhosavikkaryhmä (C. album -ryhmä).
Chenopodium glaucum ja Chenopodium salinum muodostavat lajiryhmän, sinisavikkaryhmä (Oxybasis glauca -ryhmä, aiemmin C. glaucum -ryhmä).
Aiheesta muualla

Suomen Lajitietokeskus: Rikkasavikat – Chenopodium
ITIS: Chenopodium (englanniksi)
United States Department of Agriculture (USDA): Chenopodium (englanniksi)
Flora of China: Chenopodium (englanniksi)
Justin Rose

Justin Rose vuonna 2008.
| Mitalit> Maa:   Iso-Britannia.Miesten golf. Olympialaiset  | Mitalit> Maa:   Iso-Britannia.Miesten golf. Olympialaiset  | Mitalit> Maa:   Iso-Britannia.Miesten golf. Olympialaiset  | Maa:   Iso-Britannia> Miesten golf. |
| --- | --- | --- | --- |
|  Kultaa | Rio de Janeiro 2016 | Miesten yksinpeli |  |
Justin Peter Rose (s. 30. heinäkuuta 1980 Johannesburg, Etelä-Afrikka) on englantilainen golfaaja, major-voittaja ja olympiavoittaja vuodelta 2016.
Ura

Rose nousi ensimmäistä kertaa julkisuuteen vuoden 1998 Britannian avoimessa golfturnauksessa 17-vuotiaana amatöörinä, kun hän onnistui viimeisellä reiällä lyömään suoraan väylältä reikään birdien, ollen lopulta neljäs. Hän siirtyi ammattilaiseksi seuraavalla viikolla, mutta karsiutui viimeisiltä kierroksilta 21 kertaa peräkkäin.
Rose voitti ensimmäisen ammattilaiskilpailunsa, Etelä-Afrikassa pelatun Dunhill Championshipin vuonna 2002. Hänet oli rankattu golfin virallisella ranking-listalla maailman 33. parhaaksi miesgolfinpelaajaksi vuonna 2003. Vuonna 2004 hän pelasi pääosin Amerikassa PGA Tourilla. Rose ei kuitenkaan saavuttanut kovinkaan suurta menestystä ja putosi 50 parhaan joukosta ranking-listalla. Hänen sijoituksensa lasku jatkui alkuvuonna 2005, ja hän päätti lopettaa kokonaan European Tourilla pelaamisen, keskittyen Yhdysvaltain kentille. Rosen suorituksiin tämä ei vaikuttanut, ja vuoden puolessavälissä hän oli pudonnut sadan parhaan joukosta. Saman vuoden elokuussa Rose päätti palata takaisin European Tourille. Hänen vuoden 2005 paras sijoituksensa tuli myöhemmin samalla viikolla, kun hän johti Buick Championshipia ennen päätöskierrosta, jolla putosi kolmanneksi. Hän sai vielä loppuvuodesta vielä muutaman hyvän sijoituksen.
Syyskuussa 2006 pelatussa Kanadan avoimessa turnauksessa Rose johti PGA Tourin kilpailua ensimmäistä kertaa ennen viimeistä kierrosta. Englantilaisen harmiksi hänen kierroksensa (74 lyöntiä) ei riittänyt voittoon. Hän sijoittui toiseksi Disney Resort Tournamentissa ja oli 47. eniten ansainnut golfaaja 1,629 miljoonan dollarin turnauspalkkioillaan. Marraskuussa 2006 Rose voitti Australian Mastersin, joka oli samalla hänen ensimmäinen voittonsa neljään vuoteen. Hänen hyvät sijoituksensa jatkuivat, kun hän sijoittui vuoden 2007 US Mastersissa viidenneksi. Rose oli rankingissa ensimmäistä kertaa 20 parhaan joukossa 2007, ollen 17.
Vuoden 2012 Ryder Cupissa Rosella oli merkittävä rooli Euroopan joukkueen voittaessa Yhdysvallat nousemalla viimeisenä päivänä historiallisesti voittoon neljän pisteen takaa-ajoasemasta. Rose toi Euroopalle finaalipäivänä pisteen voittamalla Phil Mickelsonin.
16. kesäkuuta 2013 Rose voitti ensimmäisen Major-turnauksensa ottamalla Merionin kentällä Yhdysvalloissa Yhdysvaltain avointen mestaruuden ensimmäisenä englantilaisena sitten vuoden 1970, jolloin turnauksen voitti Tony Jacklin. Jaetulle toiselle sijalle kahden lyönnin päähän Rosesta jäivät Yhdysvaltojen Phil Mickelson ja Australian Jason Day. Voittonsa ansiosta Rose nousi maailmanlistalla maailmanrankingissa kolmanneksi.
Rion olympialaisissa vuonna 2016 Rose voitti olympiakultaa tuloksella 16 lyötiä alle kentän ihannetuloksen (parin).
Aiheesta muualla

Justin Rosen verkkosivut (englanniksi)